**คำกล่าวรายงาน**

**พิธีเปิดการแข่งขันกีฬาภายในโรงเรียนวัดตกพรม**

**“ วัดตกพรมเกมส์ ” ประจำปีการศึกษา 2559**

**วันพุธ ที่ 15 เดือน มีนาคม พ.ศ. 2560
ณ สนามกีฬาโรงเรียนวัดตกพรม**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

กราบเรียนท่านประธานในพิธีที่เคารพ

 กระผม นายนพดล บุญถนอม ผู้อำนวยการโรงเรียนและประธานคณะกรรมการจัดการแข่งขันกีฬาภายในโรงเรียนวัดตกพรม ในนามคณะครู นักเรียน นักการภารโรง และบุคลากรทางการศึกษา ตลอดจนคณะกรรมการจัดการแข่งขัน นักกีฬาและผู้มีส่วนเกี่ยวข้องทุกฝ่าย ขอกราบขอบพระคุณท่านเป็นอย่างสูง ที่กรุณาให้เกียรติมาเป็นประธานในพิธีเปิดการแข่งขันกีฬาภายใน โรงเรียนวัดตกพรม “วัดตกพรมเกมส์” ประจำปีการศึกษา 2559 ในวันนี้

 โรงเรียนวัดตกพรม ได้ดำเนินการจัดการแข่งขันกีฬาภายในเป็นประจำทุก ๆ ปีและในปีนี้ ได้ดำเนินการจัดการแข่งขันกีฬาภายในขึ้นระหว่างวันที่ 13 – 15 มีนาคม 2560 รวม 3 วัน    โดยมีวัตถุประสงค์ คือ
1.เพื่อให้นักเรียนมีสุขภาพพลานามัยแข็งแรง
2.เพื่อฝึกการเป็นผู้นำ ผู้ตามที่ดี มีน้ำใจเป็นนักกีฬา รู้แพ้ รู้ชนะ รู้อภัย
3.เพื่อให้นักเรียนหันมาสนใจการกีฬา
4.เพื่อให้นักเรียนรู้จักการทำงานเป็นหมู่คณะ
5.เพื่อเป็นการเสริมสร้างความสามัคคีในหมู่คณะ
6.เพื่อคัดเลือกตัวแทนนักกีฬาของโรงเรียน
 การแข่งขันกีฬาสีประกอบด้วย คณะสี 4 สี คือ สีแดง สีฟ้า  สีเขียว  และสีเหลือง

 กีฬาที่จัดให้มีการแข่งขัน ๖ ชนิดกีฬา คือ   ฟุตบอล   วอลเลย์บอล    เซปักตะกร้อ

แชร์บอล   เปตอง และเทเบิลเทนนิส นอกจากนั้นยังจัดให้มีการประกวดขบวนพาเหรดและกองเชียร์ เพื่อให้การแข่งขันบรรลุตามวัตถุประสงค์ดังกล่าวมาแล้ว
    บัดนี้ ได้เวลาอันเป็นอุดมมงคลฤกษ์แล้ว กระผมขอกราบเรียนเชิญท่านประธานได้ให้โอวาท และประกอบพิธีเปิดการแข่งขันกีฬาสีของโรงเรียนวัดตกพรม  “วัดตกพรมเกมส์” ประจำปีการศึกษา 2559 เพื่อเป็นสิริมงคลและเป็นกำลังใจแก่นักกีฬา และผู้เกี่ยวข้อง

สืบต่อไป    ขอกราบเรียนเชิญครับ

**คำกล่าวเปิดงานของประธานในพิธี**

**พิธีเปิดการแข่งขันกีฬาภายในโรงเรียนวัดตกพรม**

**“ วัดตกพรมเกมส์ ” ประจำปีการศึกษา 2559**

**วันพุธ ที่ 15 เดือน มีนาคม พ.ศ. 2560
ณ สนามกีฬาโรงเรียนวัดตกพรม**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

เรียน ผู้อำนวยการโรงเรียน ประธานคณะกรรมการจัดการแข่งขัน นักกีฬา

 และแขกผู้มีเกียรติทุกท่าน

 ข้าพเจ้ารู้สึกเป็นเกียรติ และยินดีเป็นอย่างยิ่ง ที่ได้รับเชิญ มาเป็นประธานในพิธีเปิดการแข่งขัน กีฬาภายใน โรงเรียนวัดตกพรม “วัดตกพรมเกมส์” ประจำปีการศึกษา 2559 ในวันนี้

 นับเป็นความภาคภูมิใจ และชื่นชมยินดีอีกครั้ง ที่คณะกรรมการจัดการแข่งขัน นักเรียน และบุคลากรทางการศึกษา ได้ร่วมกันจัดการแข่งขัน กีฬาภายในขึ้น โดยมีคณะคุณครูเป็นที่ปรึกษาอย่างใกล้ชิด เพื่อให้นักเรียนได้มีโอกาส ร่วมแข่งขันกีฬา อันจะก่อให้เกิด ความสมัครสมานสามัคคี และมีพลานามัยสมบูรณ์ สามารถศึกษาเล่าเรียน
ได้อย่างมีประสิทธิภาพ โดยเฉพาะอย่างยิ่ง เป็นที่ทราบกัน อยู่แล้วว่าในปัจจุบันนักเรียนและเยาวชน มักมีปัญหาด้านสิ่งเสพติด มัวเมาอบายมุข ไม่สนใจต่อการศึกษา เล่าเรียน ทำให้เกิดผลเสีย ต่อตนเองและครอบครัว การจัดให้มีการแข่งขันกีฬา จะทำให้นักเรียน

มีโอกาสได้ออกกำลังกาย แสดงออกในทางที่ถูกต้อง และห่างไกลยาเสพติดไปในที่สุด

 ข้าพเจ้าขอฝากข้อคิด ให้นักกีฬาได้ตระหนักว่า การแข่งขันกีฬานั้นเป็นสิ่งสำคัญที่สุด คือการได้เข้าร่วมการแข่งขัน ซึ่งจะก่อให้เกิดประสบการณ์ทางด้านกีฬา และการออกกำลังกาย ไม่ว่าจะแพ้หรือชนะก็ตาม ขอให้นักกีฬาทุกคนจงภูมิใจว่า เราได้ทำหน้าที่ของเราอย่างดีที่สุดแล้ว เพราะผลที่จะตามมาก็คือ ทำให้เรารู้จักคำว่า “น้ำใจนักกีฬา “

 ขอขอบคุณทุก ๆ ท่านที่ได้ให้ความอนุเคราะห์ และสนับสนุนการแข่งขันในครั้งนี้ขออวยพรให้การจัดการแข่งขันกีฬาภายในโรงเรียนวัดตกพรม “วัดตกพรมเกมส์” ประจำปีการศึกษา 2559 เป็นไปด้วยความเรียบร้อยและสำเร็จลุล่วงตามวัตถุประสงค์ที่วางไว้ทุกประการ

 บัดนี้ได้เวลาอันเป็นมงคลฤกษ์แล้ว ข้าพเจ้าขอเปิดการแข่งขันกีฬาภายใน โรงเรียนวัดตกพรม “วัดตกพรมเกมส์” ประจำปีการศึกษา 2559 ณ บัดนี้

**คำกล่าวรายงานพิธีปิด**

**การแข่งขันกีฬาภายในโรงเรียนวัดตกพรม**

**“ วัดตกพรมเกมส์ ” ประจำปีการศึกษา 2559**

**วันพุธ ที่ 15 เดือน มีนาคม พ.ศ. 2560
ณ สนามกีฬาโรงเรียนวัดตกพรม**

**...................................................................................................**

กราบเรียนท่านประธานในพิธีที่เคารพ

 กระผม ............................................................. คณะกรรมการจัดการแข่งขันกีฬาภายในโรงเรียนวัดตกพรม ในนามของคณะกรรมการจัดการแข่งขันกีฬาภายใน โรงเรียนวัดตกพรม “วัดตกพรมเกมส์” ประจำปีการศึกษา 2559 คณะครู เจ้าหน้าที่ผู้ควบคุมทีม และนักกีฬา ขอขอบพระคุณท่านเป็นอย่างสูง ที่กรุณา

ให้เกียรติมาเป็นประธานในพิธีปิดการแข่งขันกีฬาในวันนี้ นับว่าเป็นเกียรติแก่คณะกรรมการดำเนินงานและนักกีฬาเป็นอย่างยิ่ง

 การแข่งขันกีฬาได้ดำเนินมาตั้งแต่วันที่ 15 มีนาคม 2560 เป็นต้นมา

และกำลังจะเสร็จสิ้นในวันนี้ ซึ่งได้ดำเนินการแข่งขันทั้งหมด 6 ประเภทคือ ฟุตบอล แชร์บอล เทเบิลเทนนิส เปตอง ตะกร้อ วอลเลย์บอล กองเชียร์และขบวนพาเหรด
 ดังผลการแข่งขันดังนี้

((((( รายงานผลการแข่งขันประเภทต่าง ๆ )))))

 บัดนี้การแข่งขันกีฬา ได้ดำเนินการเป็นไปด้วยความเรียบร้อย และเสร็จสิ้น

การแข่งขัน บรรลุวัตถุประสงค์ที่ตั้งไว้ทุกประการ ทั้งนี้ได้รับความร่วมมือร่วมใจ จากโรงเรียน และคณะกรรมการดำเนินงาน คณะครู เจ้าหน้าที่ นักกีฬา ให้ความร่วมมือ สนับสนุน อย่างดียิ่ง จึงขอขอบพระคุณเป็นอย่างสูงไว้ ณ โอกาสนี้

ในวาระอันเป็นมงคลฤกษ์นี้ กระผมขอกราบเรียนเชิญท่านประธานในพิธี

ได้มอบรางวัลให้แก่นักกีฬา และกล่าวปิดการแข่งขันกีฬาในครั้งนี้

ขอกราบเรียนเชิญครับ

**คำกล่าวปิดของประธานในพิธี**

**การแข่งขันกีฬาภายในโรงเรียนวัดตกพรม**

**“ วัดตกพรมเกมส์ ” ประจำปีการศึกษา 2559**

**วันพุธ ที่ 15 เดือน มีนาคม พ.ศ. 2560
ณ สนามกีฬาโรงเรียนวัดตกพรม**

**...................................................................................................**

ประธานคณะกรรมการจัดการแข่งขัน คณะกรรมการ และเจ้าหน้าที่ นักกีฬาและ

ผู้มีเกียรติทุกท่าน

 ผม รู้สึกยินดีเป็นอย่างยิ่ง ที่ได้มีโอกาสมาเป็นประธาน ในพิธีปิดการแข่งขัน

กีฬาภายในโรงเรียนวัดตกพรม “วัดตกพรมเกมส์” ประจำปีการศึกษา 2559 ในวันนี้

 ผม ขอแสดงความยินดีและชื่นชม กับคณะกรรมการจัดการแข่งขัน เจ้าหน้าที่และผู้มีส่วนเกี่ยวข้อง กองเชียร์และนักกีฬาทุกท่าน ที่ได้ประสานความสมัครสมานสามัคคี ระหว่างหมู่คณะ ให้เป็นน้ำหนึ่งใจเดียวกัน ทำให้การแข่งขันกีฬาในครั้งนี้ ดำเนินไปด้วยความเรียบร้อย และที่สำคัญที่สุด นักกีฬาทุกคนได้มีการพัฒนาตนเองครบทั้ง ๔ ด้าน คือ

 ด้านร่างกาย เป็นผู้มีร่างกายสมบูรณ์แข็งแรง

 ด้านจิตใจ เป็นผู้มีจิตใจเข้มแข็ง มานะ อดทน มีน้ำใจเป็นนักกีฬา

 ด้านอารมณ์ เป็นผู้มีอารมณ์ดี ร่าเริง ยิ้มแย้ม แจ่มใส

 ด้านสังคม เป็นผู้ที่รู้จักปรับตัวเองให้เข้ากับสังคม เพื่อนฝูง
 และหมู่คณะ สามารถทำงานร่วมกับผู้อื่นได้อย่างมีความสุข

 สุดท้ายนี้ ผมขอขอบคุณคณะกรรมการ และผู้มีอุปการะคุณทุกท่าน ที่ได้มีส่วนร่วมในการสนับสนุน จัดการแข่งขันกีฬาในครั้งนี้โดยทั่วกัน ขอบคุณคณะกรรมการตัดสินที่ได้ปฏิบัติหน้าที่ด้วยความเที่ยงธรรม ขอบคุณกองเชียร์ที่เชียร์ด้วยความเป็นระเบียบเรียบร้อย และขอบคุณนักกีฬาทุกท่านที่ได้แสดงออกถึงความมีน้ำใจเป็นนักกีฬา

 ผมขออวยพรให้ทุกท่าน เจริญด้วยจตุรพิธพรชัย คิดประสงค์สิ่งใดในทางที่ถูกที่ควร

ขอให้สมประสงค์ดังปรารถนา มีสุขภาพพลานามัยที่สมบูรณ์แข็งแรง และขออวยพรให้ทุกท่านเดินทางกลับโดยสวัสดิภาพ บัดนี้ได้เวลาอันสมควรแล้ว ผมขอปิดการแข่งขันกีฬาภายในโรงเรียนวัดตกพรม “วัดตกพรมเกมส์”

ประจำปีการศึกษา 2559 ณ บัดนี้ สวัสดี

 **คำกล่าวปฏิญาณตนของนักกีฬาอาวุโส**

**การแข่งขันกีฬาภายในโรงเรียนวัดตกพรม**

**“ วัดตกพรมเกมส์ ” ประจำปีการศึกษา 2559**

**วันพุธ ที่ 15 เดือน มีนาคม พ.ศ. 2560
ณ สนามกีฬาโรงเรียนวัดตกพรม**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**"ในนามของนักกีฬา
ที่เข้าร่วมแข่งขันกีฬาภายในโรงเรียนวัดตกพรม**

**“ วัดตกพรมเกมส์ ” ประจำปีการศึกษา 2559**

**วันที่ 15 มีนาคม 2560**

**ขอให้สัตย์ปฏิญาณว่า

ข้าพเจ้าขอประกาศตน ณ ที่นี้ว่า
ข้าพเจ้าคือนักกีฬาสมัครเล่น
ขอปฏิญาณตนว่า
ข้าพเจ้าจะแข่งขันกีฬาด้วยจิตใจของนักกีฬาอันแท้จริง**